Boek: Spaghetti vir die jeti | Maroela Media
"Hiep hoera!" skree Janneman.
"Oplaas het ek my jeti!"
"My naam is liewe Bettie!"
Kom soek saam met Janneman na die jeti. Met net 'n kaart, 'n warm mus en 'n blik spaghetti in sy rugsak, klim Janneman teen 'n berg uit en as hy bo kom, sien hy dadelik die jeti! Maar wag so bietjie … kyk net daardie lipstiffie! Kan dit regtig die jeti wees? Spaghetti with the yeti is in 2013 benoem vir die Roald Dahl Funny Prize. Dié snaakse avontuurverhaal is nou in Philip de Vos se sprankelende Afrikaanse rymvertaling beskikbaar!
Geïllustreer deur Lee Wildish en vertaal deur Philip de Vos.
Adam en Charlotte Guillain is 'n skrywerspaar van Engeland wat saam agt kinderboeke gepubliseer het. Adam het uitvoerende kunste studeer, waarna hy as joernalis, laerskoolonderwyser en skrywer by die Roald Dahl-museum in Oxford werksaam was. Hy is ook die outeur van sewe jeugverhale en die Bella Balistica-reeks. Charlotte, wat vandag werksaam is in die uitgewersbedryf, is die outeur van meer as 20 fiksie- en niefiksietitels. Die Guillains woon in Oxford, waar Adam verbonde is aan die Story Museum.
Lee Wildish is 'n baie bekende Britse kinderboekillustreerder. Van sy ander titels sluit in: Raserige dinosourusse (Protea 2012) en Die raasbek-bangmaak-boek (Protea 2011).